Protokoll for landsmøtet på Rica Nidelven Hotel
17. og 18. juni 2006

Det møtte representantar frå 12 distriktssamskipnader og frå 43 akademi i tillegg til landsstyret, FALs sekretariat og andre deltakarar, til saman 92 personar. Av desse hadde 53 godkjent røysterett.

Sakliste:
1.	Konstituering med val av to møteleiarar og komitear
2.	2-årsmelding 2004 – 2006
3.	Rekneskap for 2004 og 2005 med revisjonsmeldingane
4. ”Vi setter spor” – ny 6-årsplan
5.	2-års arbeidsplan
6.	Framlegg frå FA Drammen
7.	Vedtektene – revisjon
8.	Val av landsstyre
9.	Val av valkomité                                                                                                                                                                   
10:  Val av vedtektskomité

Sak 10 var ny sak fremja av landsstyret.

Opning:
15-årige Hanne Sire Amdahl Heglum frå Trondheim kommunale musikk- og kulturskole
spela Frühlingsrauchen av Sinding. 

Irene Bergsnev sa deretter minneord om tidlegare leiar, Laila Robøle Holtan, og tidlegare generalsekretær Eva Stensdal. Landsmøtet minna dei to med stillheit i eitt minutt.

Leiar i FA Trøndelag, Lars Morten Rosmo, ønskte velkomen på vegne av distriktssamskipnaden.
Kulturen er nøkkelen til det gode livet, sa han. Kulturen er bærar av sivilisasjon. Kultur er globalt – og lokalt. Vår identitet er kulturelt betinga. Det er difor eit stort ansvar å ha kultur som jobb eller hobby. Men kulturen er også sårbar. Gjennom Folkeakademiet skal vi syne kva kulturen har å seie i folks liv, sa Rosmo. 

Fylkesordførar Tore Sandvik sa m.a. at jo meir vi vert påvirka av, dess viktigare blir det å høyre heime ein stad. Trøndelag har store mål og visjonar. For å nå dei må vi satse på mangfald og dyrke toleranse. Vi må også vere synlege – og kan hende er beste måten å vere synleg på gjennom kulturen. Sandvik inviterte Folkeakademiet til å vere med å setje preg på Trøndelag.

Varaordførar Knut Fagerbakke sa at kommunen har satsa ekstra på kultur dei siste åra. T.d. er støtta til musikkskulen mangedobla. Trondheim har også eit samarbeid med kultur- og helseetatane for å auke kulturtilbodet til dei eldre. Det vert løyvd 5 mill. pr. år til dette.

Fagerbakke var elles særs positivt overraska over idégrunnlaget. Dette viser at landsforbundet både har idealisme, høge målsettingar og eit gjennomtenkt grunnsyn, sa han. Folkeakademiet ser at velferd er ulikt fordelt, og at vår rikdom i stor grad er bygd på andres fattigdom.
Han var også imponert over aktivitetsplanane i ”Vi setter spor” og ønskte organisasjonen lukke til vidare med dette viktige arbeidet.

Leiar Irene Bergsnev peika i sin tale på det viktige i å skape og oppretthalde møteplassar og kor mykje dei frivillege organisasjonane har å seie for demokratiet.

Generalsekretær Pål H. Djuve trakk linene bakover til tidligare tillitsvalde som la grunnlaget for dagens organisasjon. Spesielt trakk han fram landsforbundets æresmedlem Asbjørn Halvorsen. Halvorsen har gjort ein særs stor innsats for akademiet på alle nivå, sa Djuve m.a.

Helsing frå æresmedlem Asbjørn Halvorsen
Landsmøtet fekk ein flott blomsteroppsats med helsing frå Halvorsen som for første gong på 50 år ikkje kunne delta. Landsmøtet sette synleg pris på helsinga.

Til protokollen:
Astrid Vindvad, FA Vestfold, etterlyste budsjett til utsendt 2-årsarbeidsplan. Ifølgje §5. d i vedtektene skal budsjett følgje med. Ho ba om at merknaden vart tillagt protokollen.
Generalsekretæren viste til medfølgjande budsjetttilvisingar og til at eit meir detaljert budsjett ville bli lagt fram under sak 5.

1/06: Konstituering med val av to møteleiarar og komitear som fastsett i vedtektene §6 a-c
Landsstyret gjorde framlegg om to møteleiarar, ein fullmaktskomité på tre medlemer, ein redaksjonskomité på tre medlemer og tre representantar til å skrive under landsmøteprotokollen.

Framlegget var:
Møteleiar: Heidi Kvernmo. Bisittar: Sigrid Thielemann
Fullmaktskomité: Willy Kringeland, Eli Gustavson, Ingrun Aud Humberset
Redaksjonskomité: Lars Morten Rosmo, Berit Eldøy, Vendil Aase
Til å underteikne møteprotokollen: Hildur Roll-Hansen, Anne Lise Hessen Følsvik, Olav Grevskott
Teljekorps: Willy Kringeland, Grete Ingebrigtsen, Aslaug Gravdal

Vedtak:
Landsstyrets forslag til møteleiarar, fullmaktskomité, redaksjonskomité og representantar til å skrive under møteprotokollen vert vedteke.

2/06: 2-årsmelding 2004 - 2006
Landsstyret la fram 2-årsmeldinga for perioden 2004/2006.
Meldinga legg vekt på å få fram sentrale sider ved verksemda m.a. med bakgrunn i 2-års arbeidsplan for perioden. 
Meldinga syner aktivitetsmangfaldet i organisasjonen, nokre sentrale statistikkar og set økonomiske og talmessige resultat i samanheng. Ei forkorta utgåve vil bli laga etter landsmøtet.

Generalsekretæren leste opp evalueringshovudtrekk for ”Inn i eit nytt årtusen – 2000 – 2006”. 

Jon Dammen, FA Kongsberg, meinte prosjektet ”Den blå timen” som har fått midlar frå stiftinga Helse og Rehabilitering, burde takast med i 2-årsmeldinga.
Herbjørg Valevåg, FA Tranøy, peika på det viktige i å bruke årsmeldinga til å reflektere over kva for utfordringer vi står ovafor. T.d. s. 4: ”Urovekkjande utvikling”. Vi er ikkje aktive nok ovafor styresmaktene. Vi må påvirke desse meir aktivt. 
Folkeakademiet er ei viktig brikke i kultur- og samfunnspolitikken mange stader i Norge. Det må vi få fram. 

Berit Eldøy, FA Hordaland, sa at vi som folkeopplysningsorganisasjon må ta inn over oss den revolusjonen som er knytta til digital læring. Ho gjorde også merksam på den nye stortingsmeldinga om regionanes utvikling.

Irene Bergsnev, FAL, ba om ei tilleggsopplysning på s. 7 i samband med ”Jubileumsutstilling i Russland”. Siste setning skal vere: ”Konsulen var tilstades både i Murmansk og Arkhangelsk. Begge stader framførte skuleelevar norske songar”.

Vedtak:
Landsmøtet vedtek 2-årsmelding for Folkeakademienes Landsforbund for perioden 
2004 – 2006 med dei endringane som møtet har gjort.

3/06: Rekneskap for 2004 og 2005 med revisjonsmeldingane
Konsulent Kringeland orienterte.
Landsforbundets rekneskap for 2005 er revidert av LST REVISJON, Kolbotn. 
Landsforbundets rekneskap for 2004 er revidert av RevisorGruppen Viken AS. 

Revisor har ikkje merknader til rekneskapen eller drifta. RevisorGruppen Viken peiker i  revisjonsberetninga for 2004 på at landsforbundets eigenkapital bør styrkast. 

Vedtak:
Landsmøtet vedtek rekneskap for Folkeakademienes Landsforbund for 2004. 
Landsmøtet vedtek rekneskap for Folkeakademienes Landsforbund for 2005. 

4/06: ”Vi setter spor” – ny 6-årsplan
”Vi setter spor”, framlegg til ny 6-årsplan for perioden, er strukturert med ein måldel, ein aktivitetsdel, ein organisasjonsdel og eit kapitel om samarbeid og døme på samarbeidsformer.

Leiar Irene Bergsnev innleia om tankegang og struktur i planen og korrigerte uttrykksmåten i to setningar.
Det galdt 2. avsnitt under ”Distriktssammenslutningene kan” på s.6 som skal lyde:
* Bruke forskning om kulturens mange virkninger som grunnlag og argumentasjon når man søker
andre organisasjoner og foreninger om samarbeid og økonomiske bidrag, samt når man søker om prosjektmidler.

Og punktet ”Lokalakademiene kan” – underpunkt 2 på s. 15 som skal lyde:
* Drifte og oppdatere akademiets egen hjemmeside.

Det vart deretter debatt. Mange nytta høvet til å kome med innspel.

Voteringar:
Svein Lanser, FA distrikt Oslo, la fram følgjande forslag: Saken om distrikt utsettes. 

Framlegget fekk 8 stemmer og vart difor avvist. 

Leiar Irene Bergsnev la deretter fram innkomne endringsframlegg. Framlegga vart votert over under kvar delplan.

Under hovudpunktet: Folkeakademienes mål 2006 – 2012:

Under  generelt mål:  
Landsforbundet støtta FA Vestfolds forslag om å nytte ordet er i staden for skal være. 
Votering: Samrøystes vedteke.

FA Hålogaland gjorde framlegg om å leggje til ”med blikket rettet framover” i målteksten. 
Votering: Forslaget vedteke mot ei røyst.

Målet vert då lydande: 
Folkeakademiet er en aktuell og engasjert folkeopplysnings- og kulturformidlingsorganisasjon. Tillitsvalgte og ansatte arbeider for dette med blikket rettet framover.

Voteringar under aktivitetsområda:

Under: Syng for livet – Mål: 
Framlegg frå FA Vestfold: Ordet skal vert bytta med : har som mål. 
Landsstyret støtta framlegget.

Votering: Samrøystes vedteke

Målet vert då lydande: 
Alle folkeakademier har som mål å medvirke til å skape sangmiljøer hvor det synges i fellesskap.

Under: Den kulturelle spaserstokken – Mål:
Framlegg frå FA Hålogaland:  Følgjande setning vert tilføyd i målet: Det må arbeides for at DKSS blir et statlig satsingsområde.

Votering: Framlegget vart vedteke mot 18 røyster.

Målet vert då lydande: 
Gjennom Den kulturelle spaserstokken har Folkeakademiet som mål at minst 20% av det samlede aktivitetstilbudet i hver distriktssammenslutning skal være rettet mot eldre og beboere på institusjoner. Det må arbeides for at Den kulturelle spaserstokken blir et statlig satsingsområde.

Under: Se verden i øynene - Mål:
Framlegg FA Vestfold: Orda skal være vert bytta med: er. 
Landsstyret støtta framlegget..

Votering: Samrøystes vedteke.

Målet vert då lydande: 
Folkeakademiet er en organisasjon som formidler kunnskap og bidrar til engasjement om tema som har eller vil kunne få lokale og/eller globale konsekvenser.

FA Hålogaland gjorde framlegg om følgjande tillegg til ”Se verden i øynene” – strategi: FAL skal i sterkere grad arbeide for å skaffe ekstraordinære/eksterne midler for å dra i gang landsomfattende satsinger for eksempel på kulturutvekslinger mellom landene.

Votering: Samrøystes vedteke.

Strategipunktet vert då lydande: 
I tillegg til landsmøtet kan landsstyret vedta profileringstemaer.
FAL utarbeider bakgrunnsinformasjon og finner høvelige programholdere til temaet. FAL skal i sterkere grad arbeide for å skaffe ekstraordinære/eksterne midler for å dra i gang landsomfattende satsinger for eksempel på kulturutvekslinger mellom landene. 
Distriktene og akademiene følger opp temaet i sin programvirksomhet. Akademiene og distriktene må være oppmerksomme på lokale og fylkeslokale saker som kan settes på dagsorden.

FA Hålogaland gjorde følgjande tilleggsframlegg til Se verden i øynene - tekstdel:
Regional utvikling og demokratibygging har vært sentrale elementer i Nabo i Nord. Erfaringene herfra kan bl.a. brukes i arbeidet i henhold til FN-erklæringen om menneskerettighetene. 

Votering: Samrøystes vedteke.

Under: Fra innvandrer til medborger - Mål:
Framlegg frå FA Vestfold: Ordet skal byttes ut med har som mål. 
Landsstyret støtta framlegget.

Votering: Samrøystes vedteke.

Målet vert då lydande: 
Folkeakademiet har som mål å skape gode møteplasser for integrering og bidra til å øke kunnskapen om det flerkulturelle samfunnet. Det er viktig å få fram forskningsinformasjon, erfaringer og kunnskap fra egen organisasjon, andre organisasjoner og institusjoner.

FA Hålogaland gjorde framlegg om eit nytt mål, kalla ”Demokrati, frihet, likeverd”.
”Folkeakademiet vil bidra til aktuell folkeopplysning om menneskerettighetene ved å invitere til nye nordiske prosjekter med formål demokrati, menneskerettigheter og bekjempelse av fattigdom i Europa. Dette i samband med andre organisasjonar som har Norden og nordområda i fokus”.

Herbjørg Valevåg, FA Tranøy, gjorde framlegg om å sende forslaget til landsstyret og be dei vurdere å fremje det ved neste landsmøte.

Votering: Mot å sende forslaget over til styret: 11 røyster

Vedtak: 
Forslaget om eit nytt mål kalla: ”Demokrati, frihet, likeverd” vert oversendt landsstyret for vurdering med tanke på å verte fremja på neste landsmøte.

Voteringar under ”God organisasjon – godt redskap”

Under: Distriktsstrukturen – Mål:
Framlegg frå FA Vestfold: Innen 2012 skal Folkeakademiet ha 6 distrikter som skal ha:
1	et nettverk av minst 20 fungerende akademier.
2	Bør endres til: Folkeakademiet har som mål innen 2012 å ha: 6 distrikter og et nettverk av minst 20 fungerende akademier. 
Strekpunktene 2 og 4 under strategier bør utgå.

Framlegg frå FA Sogn og Fjordane:  
Sammenslåing skal være frivillig. Ordet skal vert å bytte med bør. Innen 2012 bør Folkeakademiet ha 6 distrikter som bør ha osb.

FA Vestfold trekte sitt framlegg.

Forslag frå FA Hordaland til Mål:  Innen 2012 skal Folkeakademiet ha en struktur på linje med den politiske regioninndelingen:

Forslag frå FA Hordaland til strategipunkta:
Strategipunkt 1 vert ståande,- dei tre neste punkta går ut. I staden kjem 3 nye punkt:
2	Samanslåing av distrikt bør, så langt råd er, følge den politiske regionsstrukturen.
3	Samanslåinga skjer samtidig med dei politiske samanslåingane, evt. i forkant der tilhøva ligg til rette for det.
4	Distriktsstrukturen vert sak på neste landsmøte.

Landsstyret slutta seg til forslaget frå FA Hordaland.

Votering:
Sogn og Fjordane: 18 røyster

Vedtak: 
Framlegget frå FA Hordaland vart vedteke

Mål og strategiar vert då lydande: 
Mål:
Innen 2012 skal Folkeakademiet ha en struktur på linje med den politiske regioninndelingen. Hvert distrikt (region) skal ha:
* Et nettverk av minst 20 fungerende lokalakademier
* Et nettverk av samarbeidende lokalarrangører, for eksempel andre frivillige organisasjoner, skoler, biblioteker og institusjoner.
* Tillitsfolk som er inneforstått med målene og som ønsker å gjøre noe for å nå disse.
* Et programholderkartotek for distriktet.

Strategi:
* De aktuelle distriktene bør i samarbeid med FAL, starte prosessen i landsmøteperioden 2006 – 2008. Et første skritt kan være å samarbeide om administrative oppgaver, medarbeiderkurs og turneer.
* Sammenslåing av distrikter bør, så langt råd er, følge den politiske regionsstrukturen.
* Sammenslåingen skjer samtidig med de politiske sammenslåingene, evt. i forkant der forholdene ligger til rette for det.
* Distriktsstrukturen blir sak på neste landsmøte.

Under: Akademiene – landsforbundets byggesteiner
Framlegg frå FA Vestfold: Setningen under Mål: De eksisterende akademiene skal drive bra. Bør endres til: De eksisterende akademiene har som mål å drive etter vedtatte vedtekter og retningslinjer.

Landsstyret gjorde framlegg om å endre utsendt tekst til følgjande under mål: Akademiene skal drive etter FALs formålsparagraf, idégrunnlag og vedtekter.

Votering:
FA Vestfold: 3 røyster

Vedtak: Landsstyret sitt reviderte framlegg vert vedteke.

FA Hålogaland la fram følgjande økonomikommentar:
”Det er helt nødvendig at FAL i sterkere grad bidrar til bedre økonomi ved å søke på ekstraordinære/eksterne midler fra EU, Nordisk Ministerråd, Barentssekretariatet, Norsk kulturråd, Norges Forskningsråd o.a. Det kan ikke overlates til distriktssammenslutningene og lokale lag å skaffe hovedfinansiering av nye aktivitetsområder”.

Kommentaren vart ikkje handsama.

Landsmøtet gjorde deretter følgjande samrøystes vedtak:

Vedtak:
”Vi setter spor” vert landsforbundets 6-års handlingsplan i perioden 2006 til 2012.

5/06: 2-årig arbeidsplan
Handlingsplanen ”Vi setter spor” dannar grunnlaget for arbeidsplanen for perioden 2006 - 2008. For kvart år er det gjort framlegg om to hovudprioriteringar, ein innan aktivitet og ein innan organisasjon.

Landsstyret sitt prioriteringsframlegg:
2006/2007: Fra innvandrer til medborger og Digitalt – for enkelhetens skyld
2007/2008: Den kulturelle spaserstokken og Studievirksomheten – ekstern kunnskapsformidling og intern opplæring.

Landsstyreleiar Irene Bergsnev presenterte budsjett for 2-årsplanane. Ho viste og til økonomitilvisingane i saksdokumentet. 

FA Hordaland fremja følgjande:
1:  Temaet Syng for Livet er eit prioritert arbeidsområde.
”Studievirksomhet” vert ikkje ført opp som prioritert arbeidsområde.
2: Dei prioriterte arbeidsområda gjeld for 2 år. 

Landsmøtet drøfta deretter kva tema som burde prioriterast. Det vart også peika på at ikkje alle kjenner seg komfortable med omgrepet ”spaserstokken” og at ein kan nytte meir postivit lada ord enn institusjonar og sjukeheimar, t.d. ”eldre og omsorgstrengande”.

Som eit resultat av diskusjonen trakk FA Hordaland forslag 1.

Landsmøtet gjekk deretter til votering:

Vedtak: Landsstyrets framlegg om å prioritere ”Fra innvandrer til medborger” og ”Den kulturelle spaserstokken” vart samrøystes vedteke. 

Votering over kor lenge satsingsrområda skal gjelde: 
Framlegg FA Hordaland: 11 stemmer.

Landsstyret sitt framlegg om å dele landsmøteperioden i to med først ”Fra innvandrer til medborger” og deretter ”Den kulturelle spaserstokken” vart med det vedteke.
 
Landsmøtet gjorde deretter følgjande arbeidsplanvedtak:

Vedtak: 
Landsstyret sitt framlegg til 2-årig arbeidsplan med prioriteringar vert vedteke.

6/06: Framlegg frå Folkeakademiet Drammen
Folkeakademiet Drammen har sendt inn følgjande sak til landsmøtet. Dei skriv:
”Barn og ungdom er et satsingsområde for Folkeakademiene, men bare 3% av Folkeakademienes aktivitet retter seg mot ungdommer. Samtidig ser vi at ungdom er svært engasjerte på sine områder, men at de mangler møteplasser og arenaer som retter seg ut mot almenheten. FA Drammen foreslår at FAL jobber med å utvikle et prosjekt der man samarbeider med revyene for avgangsklassene på de videregående skolene, med målsetting om å få til fylkesvise semifinaler og en landsfinale for å kåre det ”beste” revyinnslaget.

Russerevyer er en etablert kulturaktivitet på VGS over hele landet. Lokalavisene er flinke til å anmelde revyene, og en stor andel av de etablerte humoristene startet med russerevyer. Her lages det mye bra revy, men kvaliteten er ujevn, og tilskuerne er først og fremst venner, bekjente og foreldre. Ved å løfte revyene opp et hakk og plukke ut/be skolene plukke ut de beste innslagene, vil de kunne oppnå mer almen interesse. I tillegg er slike talentkonkurranser populære både hos deltakere, presse og folk flest. Folkeakademiene kan, ved å tilby revyskuespillerne en større scene å spille på, fange og løfte opp et ungdommelig engasjement som allerede er tilstede i lokalsamfunnet”.

Med bakgrunn i dette fremja FA Drammen følgjande framlegg til vedtak:

Folkeakademiet Drammen foreslår at FALs styre utvikler et prosjekt der man samarbeider med revyene for avgangsklassene på de videregående skolene, med målsetting om å få til fylkesvise semifinaler, samt en landsfinale for å kåre det ”beste” revyinnslaget.

Landsstyret hadde drøfta forslaget frå FA Drammen og såg mykje positivt i det. 
Landsstyret la fram følgjande framlegg til vedtak for landsmøtet.

Landsmøtet ser positivt på innspelet frå FA Drammen, men ser det som viktig å starte med eit mindre område for å hauste røynsle. Landsmøtet vil be FA Drammen om å ta kontakt med FA Buskerud for å prøve ut eit mindre opplegg på fylkesnivå.

Landsmøtet vil be landsstyret sjå positivt på ein søknad om prosjektmidlar når ein framdriftsplan for opplegget i Buskerud ligg føre.

I debatten vart det frå FA Drammen peika på et det er viktig å få ungdom til å gjere noko sjølv og at intensjonane i plandokumentet var heller dårleg gjenspeila i organisasjonens aktivitetar. FA Drammen vart difor overraska over at landsstyret sendte framlegget attende. 

Landsstyremedlem Sigrid Thielemann forklarte landsstyrets forslag og peika på at det ofte er slik at sjansen til å få noko til, er størst der initiativet kjem frå. 
Om ønskjeleg vil FAL vil kunne hjelpe FA Drammen/FA Buskerud. 

Votering:
Drammens forslag: 6 røyster

Vedtak:
Landsmøtet ser positivt på innspelet frå FA Drammen, men ser det som viktig å starte med eit mindre område for å hauste røynsle. Landsmøtet vil be FA Drammen om å ta kontakt med FA Buskerud for å prøve ut eit mindre opplegg på fylkesnivå.

Landsmøtet vil be landsstyret sjå positivt på ein søknad om prosjektmidlar når ein framdriftsplan for opplegget i Buskerud ligg føre.

7/06: Vedtektene – revisjon
Med mandat frå landsmøtet i 2004  har ein vedtektskomité gjennomgått organisasjonens vedtekter og retningsliner på alle nivå. Eit utkast har vore på høyring i akademia og distriktssamskipnadene. Innkomne endringsframlegg er drøfta både i komiteen og i landsstyret.

Advokat Eirik Djønne hadde gjennomgått framlegget til vedtekter som vart lagt fram for landsmøtet. Generalsekretæren leste opp brevet frå advokaten.

Medlem i vedtektskomiteen, Olav Skeie, gjorde greie for komiteens forslag. Særleg vekt la han på skilnaden på medlemsordninga. Vert framlegget til nye vedtekter vedteke, vil medlemsakademia og distrikssamskipnadene bli lokal- og distriktsledd i FAL. Medlemer vil ifølgje dei nye vedtektene vere personar og organisasjonar/institusjonar i akademia, distrikta og i FAL.

Moment frå diskusjonen:
* Det er fare for at akademia vil tape den sjølvstendige rolla dei til no har hatt. 
* Dette er ein naudsynt del av ei organisasjonsbygging som vil gjere oss meir slagkraftige. Ein kunne og ønskje at FAL overtok arbeidsgjevaransvaret for dei daglege leiarane. Då vil ein få ein meir effektiv arbeidsmåte innad.

Fleire av delegatane poengterte det viktige i å finne fram til ein meir oversiktleg struktur slik at alle framlegg til endringar er kjent når papira går ut. 

Etter drøftinga voterte landsmøtet over innkomne endringsframlegg paragraf for paragraf:

”Vedtekter for Folkeakademienes Landsforbund”

§1. Organisasjon 
Framlegg frå FA Vestfold:
3. setning i §1 ”Enkeltpersoner kan være direkte innmeldt i FAL utgår. Den erstattes med:
Det er kun i de områder i landet som det ikke finnes noe lokalt akademi eller distriktssammenslutning at enkeltpersoner kan bli direkte medlem i Folkeakademienes Landsforbund.
Votering: Framlegget falt mot 2 røyster.

§3. Kontingent og medlemskap 
Framlegg frå FA Vestfold: Medlemskap i headingen utgår. Nåværende §3 med følgende ordlyd opprettholdes:
Kontingenten i forbundet fastsettes av landsmøtet. Lokallag som står til rest med kontingent, strykes. Kontingenten dekker abonnement på landsforbundets tidsskrift.
FA Vestfold trakk framlegget.

§4: Landsmøtet - Innkalling
Framlegg frå FA Buskerud: Setningen ”Innkalling med sakliste og dokument skal sendast seinast 1 mnd før møtet” vert endra til … seinast 2 mnd. før møtet”.
Votering: Framlegget falt mot 9 røyster.

§ 5: Landsmøtet - Sakliste
Framlegg frå FA Buskerud: Punkt e. ”Innkomme saker og andre saker styret legg fram” vert delt opp i eit punkt med innkomne saker og eit punkt som gjeld saker landsstyret legg fram.”
Votering: Framlegget falt mot 4 røyster. 

Framlegg frå FA Vestfold: Nåværende §5 vedtatt i 2004 forblir uendret.
FA Vestfold trakk framlegget.

§6: Landsmøtet - Nemnder
Framlegg frå FA Vestfold: Nåværende §6 vedtatt i 2004 forblir uendret.
FA Vestfold trakk framlegget. 

§8: Landsstyret si oppgåve
Framlegg frå FA Vestfold: Setningen Styret fastsetter abonnementspris for tidsskriftet Nøkkelen utgår. Jrf. §3. ”Kontingenten dekker abonnement på landsforbundets tidsskrift.”
Votering: Framlegget falt mot 3 røyster.

”Retningsliner for Folkeakademienes Landsforbund”

Under  ”Reglement for landsmøtet” gjorde FA Vestfold framlegg om at punkt 6, ”Sekretariatet fører møteprotokollen”, skulle lyde Sekretariatet fører møteprotokollen for landsmøtet på linje med protokollen fra landsstyrets møter, hvor saksframlegget er tatt med og gjengitt i sin helhet.

Framlegget vart ikkje votert over, men landsmøtet det til etterretning. 

Framlegg frå FA Buskerud under ”Vedtektsnemnd”. Setninga: ”Vedtektsnemnda skal drøfte innkomne framlegg og innan 3 månader før landsmøtet sende framlegga med innstilling til distriktsstyra”, vert endra til  ”….innan 2 månader før landsmøtet…”
Votering: Framlegget falt mot 8 røyster.

”Normalvedtekter for distriktssamskipnader av folkeakademi”

§1: Organisasjon
FA Vestfold gjorde følgjande framlegg: Annen setning nest siste ledd endres til:
”voksenopplæring og annen kulturell virksomhet, samt enkeltpersoner, kan være medlemmer.”
FA Vestfold trakk framlegget.

§3: Kontingent
FA Vestfold gjorde framlegg om ny ordlyd: Distriktssammenslutningens kontingent fastsettes av årsmøtet. Tidsskriftet Nøkkelen inngår i kontingenten for alle medlemmer, unntagen for akademiene. Setningen: Medlemmer som står til rest blir strøket ved inngangen til et nytt kontingentår, strykes. Kontingentåret må følge kalenderåret.
FA Vestfold trakk framlegget.

§4: Årsmøte – Innkalling og rettar
FA Vestfold gjorde følgjande framlegg: Nåværende §4 vedtatt i 2004 forblir uendret med følgende tillegg: Enkeltpersoner med direkte medlemskap i distriktssammenslutningen får tilsendt tidsskriftet Nøkkelen, men har ingen rettigheter i forhold til årsmøtet.
Votering: FA Vestfold trakk framlegget.

FA Buskerud gjorde følgjande framlegg: Setninga: ”Innkalling med sakliste og dokument skal sendast lokalakademia seinast 3 veker føre møtet”, vert endra til ”…. seinast 4 veker før møtet.” Votering: Framlegget falt mot 7 røyster.

§5: Årsmøte - Sakliste
Framlegg frå FA Vestfold: Nåværende §5 vedtatt i 2004 forblir uendret, men arbeidsprogrammet og budsjett bytter rekkefølge i sakslisten.
Votering: Framlegget falt mot 3 røyster.

§6: Samansetjing av val av styret
Framlegg frå FA Vestfold: Nåværende §6 vedtatt i 2004 forblir uendret.
Votering: Framlegget falt mot 3 røyster.

§8: Endring av vedtektene
Framlegg frå FA Vestfold: Forslag til endring av vedtektene må være styret i hende minst 6 uker før årsmøtet og sendes medlemmene minst 3 uker før årsmøtet. Vedtektsendringer kan bare gjøres på ordinært årsmøte og krever 2/3 flertall av de frammøtte utsendingene med stemmerett.
Votering: FA Vestfold trakk sitt forslag.

”Normalvedtekter for folkeakademia”

§4: Årsmøtet 
Framlegg frå FA Vestfold: Nåværende §4 vedtatt i 2004 forblir uendret, men arbeidsprogram og budsjett bytter rekkefølge i sakslisten.
Votering: FA Vestfold trakk sitt forslag.

§5: Samansetjing og val av styret
Framlegg frå landsstyret: I setningen Styret er vedtaksført når minst halvdelen av medlemmene er til stades, og ein av dei er leiar eller nestleiar, vert ”ein av dei er leiar eller nestleiar”, stroke.
Votering: Samrøystes.

§7: Vedtektsendringar
 Framlegg frå FA Buskerud: ”Framlegg til endring i vedtektene må vere komne til styret minst 3 veker føre årsmøtet” vert endre til ”.. minst 6 veker føre årsmøtet”.
Votering: Framlegget falt mot 6 røyster.

Vedtak:
Landsmøtet vedtek  
2	”Vedtekter for Folkeakademienes Landsforbund”
3	”Retningsliner for Folkeakademienes Landsforbund”
4	”Normalvedtekter for distriktssamskipnader av folkeakademi”
5	”Normalvedtekter for folkeakademia”

Dei nye vedtektene trer i kraft når de er vedteke.

Vedtaket vart gjort mot 2 røyster.

8/06: Val av landsstyre

Leiar i valkomiteen, Jan Agnar Stålerød, orienterte om komiteens arbeid og samansetting og gjekk igjennom framlegget til nytt landsstyre som var: 

Leiar: Irene Bergsnev, FA Hålogaland - for perioden 2006 – 2008
Nestleiar: Sigrid Thielemann, FA Buskerud -  for perioden 2006 – 2008
Styremedlem Olaug Harriet Nestvold, FA Midt-Norge – for perioden 2006 - 2010
Styremedlem: Signe Marie Kittelsaa, FA Telemark - for perioden 2006 – 2010
Styremedlem: Edel Gleditsch Kaland, FA Hordaland - for perioden 2006 – 2010
Styremedlem: Karl Inge Henriksen, FA Oppland/Hedmark - for perioden 2006 – 2010
Styremedlem Leiv Kvinlog, FA Agder – ikkje på val

Første varamedlem: Hildur Roll Hansen, FA Akershus - for perioden 2006 – 2008
Andre varamedlem: Anne Kristine Nordstrand, FA Hålogaland - for perioden 2006 – 2008
Tredje varamedlem: Johnny Haugland, FA Hordaland - for perioden 2006 – 2008

Vedtak:
Landsmøtet vedtek valkomiteens framlegg til nytt landsstyre.
Vedtaket var samrøystes.

9/06: Val av valkomité     
Ifølge vedtektene skal valkomiteen ha 5 medlemer og 3 varamedlemer.
Valkomiteens  innstilling på ny valkomité for perioden 2006 - 2008 var:

Leiar: 	Jan Agnar Stålerød, FA Vestfold
Medlem: Bjarte Synnevåg, FA Hordaland
Medlem: Sverre Gjengedal, FA Sogn og Fjordane
Medlem: Kari Haukedal Wolden, FA Midt-Norge
Medlem: Ragnhild Ravna, FA Hålogaland
Første varamedlem: Sverre Vidringstad, FA Agder
Andre varamedlem: Anne Margrethe Myhre, FA Rogaland
Tredje varamedlem: Ivanir H. Olsen, FA Telemark		

Vedtak:
Valkomiteens framlegg vert vedteke

10/06: Val av vedtektskomité
På vegne av landsstyret fremja leiar Irene Bergsnev framlegg om følgjande vedtektskomité:
Olav Skeie (leiar) – DL i Hordaland
Sigrid Thielemann - Landsstyret
Bjarte Synnevåg – Fa Hordaland

Vedtak: 
Ny vedtektskomité vert: Olav Skeie (leiar), Sigrid Thielemann og Bjarte Synnevåg 

Etterord:
FA Midt-Norge fekk blomar og takk for flott innsats med den kulturelle og sosiale gjennomføringa av landsmøtet.
Ingrun Aud Humberset frå Midt-Norge kvitterte med å lese sitt eige dikt ”Til ettertanke”.
Takk fekk også Bjarte Synnevåg som gjekk ut av landsstyret, valkomiteen ved leiar Jan Agnar Ståleråd, vedtektskomiteen ved Olav Skeie, Lars S. Hauge for ”Syng for livet”-allsong og møteleiar Heidi Kvernmo.

Irene Bergsnev takka for tilliten som nyvald leiar.
Møteleiar Heidi Kvernmo heva deretter møtet.

Eksterne foredrag/innslag:
”Visst virkar kultur” Foredrag ved Margunn Skei Knudtsen, prosjektleiar for FOLK2 i Nord-Trøndelag.
”Sivilit/militært kultursamarbeid. Ein modell for å nå ungdom og skape lokalt samarbeid”. Foredrag ved rådgjevar Jon Andresen, Forsvarets Overkommando.
”Slik verva vi oss til Trondheim”. Folkeakademiet Tranøy

Diplom:
Ingrun Aud Humberset – FA Volda
Jan Eriksen – FA Øksnes
Ivanir Hasson Olsen – Landsstyret/FA Austbygde Foredragslag

Olav Grevskott (s.)     	Anne-Lise Hessen Følsvik (s.)	     Hildur Roll-Hansen (s.)